google/wiki40b huggingface dataset:
Bâkî

Bâḳî (باقى) ialah nama pena (Turki Uthmaniyyah: ﻡﺨﻠﺺ mahlas) bagi seorang pemuisi Turki pada zaman Uthmaniyyah yang bernama Mahmud Abdülbâkî (محمود عبد الباقى) (1526 – 1600). Beliau dianggap sebagai penyumbang tersohor kepada bidang kesusasteraan Turki, Bâkî juga turut dikenali dengan panggilan Sultânüş-şyuarâ (سلطان الشعرا), atau "Pemuisi Sultan".
Bâkî lahir dalam keluarga miskin di Istanbul, ayahnya ialah seorang muazzin di Masjid Fatih. Pada asalnya, keluarga Baki memintanya untuk menjadi pembuat baju zirah, namun beliau selalu tidak melakukan kerja tersebut kerana sering menghadiri kelas pengajian berdekatan atau madrasah, atau sekolah pondok pengajian Islam. Kerana sikapnya begitu, keluarganya telah memintanya untuk pergi menghadiri kelas pengajian secara lebih formal dan tersusun. Bâkî merupakan pelajar yang baik dan tekun belajar. Beliau selalu hadir ke kelas pengajian yang diajar oleh para pensyarah terkenal pada waktu itu. Selama bertahun-tahun belajar di sekolah, Baki mula menunjukkan minat dan bakat yang mendalam dalam bidang puisi, bakat beliau telah diasah dan digembleng rapi oleh penyair terkenal bernama Zati (ذاﺕﯽ) (1471–1548). Selepas menamatkan pengajian, beliau telah bekerja untuk beberapa ketika sebagai guru, namun selepas itu, kebolehannya sebagai penyair makin lama makin cerah, beliau telah dianugerahkan posisi pekerjaan yang berlainan sebagai seorang Qadi (ﻗﺎﺽﯽ), atau Hakim Muslim di dalam birokrasi Uthmaniyyah. Bâkî meninggal dunia di Istanbul pada tahun 1600 Masihi.
Bâkî dilihat amat rapat dengan pentadbiran istana Uthmaniyyah, khususnya ketika era pemerintahan Sülaymân I, beliau mempunyai hubungan yang amat baik dan akrab. Ketika zaman pemerintahan Selim II dan Murad III, beliau terus mengekalkan hubungan erat dengan pihak istana dan pihak perhubungan negeri. Beliau telah mendapat perhatian yang baik dan beliau turut disenangi oleh pihak istana dan masyarakat umum.
Cibatok 2

Poskod

Poskod yang digunakan di Cibatok 2 adalah 16630. Terdapat 15 buah desa di dalam daerah kecamatan Cibungbulang.
Talmont-Saint-Hilaire

Talmont-Saint-Hilaire ialah sebuah komun di jabatan Vendée di wilayah Pays de la Loire barat Perancis.
La Lantejuela

La Lantejuela merupakan sebuah kawasan perbandaran yang terletak di wilayah Seville, Andalusia, Sepanyol
Ocentejo

Ocentejo merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Burung Belatuk Belacan

Ciri-ciri

Ia merupakan burung belatuk kecil, gelap dengan iris mata gelap. Belang hitam dan putih di atas, ia biasanya memiliki pelepah ekor tengah tidak berbelang. Bahagian bawah gelap berkilat memiliki jalur gelap menonjol. Atas kepala kelabu gelap– dengan belakang tengkuk merah bagi burung jantan –, belang mata gelap dan belang rahang ("malar") gelap nipis bertentang dengan pipi dan belang atas mata ("supercilia") yang luas putih.

Pembiakan

Burung Belatuk Belacan membiak dengan bertelur. Telur Burung Belatuk Belacan bercengkerang keras.

Habitat

Burung Belatuk Belacan terdapat di Bangladesh, Bhutan, Brunei, Kemboja, China, India, Indonesia, Korea Utara, Korea Selatan, Laos, Malaysia, Myanmar, Nepal, Pakistan, Russia, Taiwan, Thailand, dan Vietnam.
Habitat semulajadinya adalah hutan tanah rendah lembab tropika, subtropika atau hutan paya bakau tropika, dan hutan montane subtropika dan tropika lembab.
Tudung

Wanita Kristian yang bertudung

Banyak para wanita Kristian pada Zaman Pertengahan Eropah memakai tudung serta berpakaian menutup aurat, yang sangat mirip dengan wanita Muslim kini yang memakai jilbab. 1 Corinthians 11:5, menjelaskan bahawa, “Setiap wanita yang bersembahyang atau beramalan dengan kepalanya tidak ditutup tidak memuliakan kepalanya, dan itulah dan adalah sama seperti jikalau rambutnya dicukur.”  Oleh itu, wanita Kristian pada zaman itu bertudung bukan hanya sewaktu sembahyang, tetapi banyak juga bertudung di tempat awam, oleh kerana wanita yang telah berkahwin diwajibkan memakai tudung. Terdapat juga banyak lukisan, patung dan gambar di tingkap menunjukkan [id:Maria] memakai jilbab, bercadangkan cara pemakaian umat Kristian pada zaman pertengahan Eropah. Sehingga zaman 1960an, perempuan Katolik memakai tudung ketika bersembahyang di gereja atau katedral. Sekarang, hanya kebanyakannya para biarawati gereja yang sering bertudung, demi mengkhidmati diri mereka kepada Tuhan. Tudung kepala serta menutupi leher pada Zaman Pertengahan Eropah ini dipanggil wimple dalam bahasa Inggeris. Kini, banyak Orang Barat mengatakan bahawa wanita yang memakai wimple, menindaskan wanita, walaupun tiada bukti yang diberikan dalam Bible yang mengatakan demikian, dan anggapan ini juga kelihatan bertentangan dengan kepercayaan biarawati.

Wanita Yahudi Ortodoks

Wanita Yahudi Ortodoks masih memakai tudung hingga ke hari ini. Tudungnya digelar tichel, dan alasan memakainya adalah berasaskan koda berpakaian menutup aurat yang dikenali sebagai Tzniut.

Isu tudung di Turki

Pada 28 Januari 2008, Perdana Menteri Turki, Recep Tayyip Erdogan mahu larangan memakai tudung di Turki dihapuskan melalui arahan Parlimen Turki. Larangan memakai tudung dilaksanakan sejak Presiden Mustafa Kamal Ataturk lagi. Larangan ini disokong oleh golongan badan kehakiman, pegawai tentera dan ahli akademik yang berfahaman sekular. Parti Keadilan dan Pembangunan (AKP) pimpinan Recep Tayyip Erdogan melihat isu peraturan melarang memakai tudung ini melanggar kebebasan dan hak untuk pendidikan.
Pertubuhan Kebangsaan Pasok Nunukragang Bersatu

Sejarah

PASOK diasaskan pada 1978 oleh Orang Kaya Kaya G. S. Sundang, seorang ketua suku tempatan dan bekas Timbalan Ketua Menteri Sabah sebagai landasan politik untuk orang Kadazan, Dusun dan Murut. Pada 1985, PASOK menyertai Parti Bersatu Sabah (PBS) dalam kerajaan campuran selepas PBS memenangi pilihan raya DUN. PASOK memenangi kerusi DUN tunggalnya sehingga kini apabila presidennya Ignatius Stephen Malanjum memenangi kawasan Moyog.

Perkembangan terbaru

PASOK dihalang dari bertanding menggunakan nama dan simbolnya pada Pilihan Raya Umum Malaysia ke-12 disebabkan pertelingkahan mengenai jawatan presiden yang masih belum selesai. Calon PASOK yang sebelum ini merancang bertanding terpaksa memilih untuk bertanding sebagai calon bebas atau menarik diri terus.
Ini kerana pada 28 Februari 2008, Jabatan Pendaftaran Pertubuhan Malaysia mengeluarkan notis pembatalan pendaftaran kepada PASOK dengan menyebut kegagalan parti tersebut menyelesaikan kemelut pucuk pemimpinannya yang melibatkan Cleftus Mojinggol, John Richard Jayasuria dan Hendry Sabagang Rumpit. Parti itu seterusnya dibatalkan pendaftarannya pada 27 Mei walaupun salah seorang pihak menuntut mendakwa dia masih tidak mendapat notis tersebut dan kemelut tampuk pimpinan parti telahpun diselesaikan melalui satu persidangan perwakilan yang telah pemegang jawatan baru 23 Mei. Akan tetapi, senarai pemegang jawatan baru itu cuma diisytiharkan kepada umum di laman webnya pada 7 Jun.
PASOK bagaimanapun masih boleh merayu keputusan membatalkan pendaftarannya dalam tempoh 30 hari keputusan itu dibuat dan nasihat perundangan sedang dirujuk mengenai hal ini.
Torremocha, Cáceres

Torremocha merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Saint-Hippolyte, Indre-et-Loire

Saint-Hippolyte ialah komun di jabatan Indre-et-Loire di Perancis.
Loji Kuasa Nuklear Onagawa

Bencana 2011

Kyodo News melaporkan bahawa bahagian turbin loji ini terbakar ekoran gempa bumi Tōhoku pada 11 Mac 2011.
Pada 13 Mac 2011, dua hari selepas malapetaka, tahap radiasi di tapak itu mencecah 21μSv sejam, satu takat yang mana Tohoku Electric Power Company dikehendaki mengumumkan kecemasan, dan demikianlah yang dibuat syarikat itu pada jam 12:50. 10 minit kemudian, takat itu jatuh kepad 10μSv/jam. Pihak berkuasa Jepun menyangka bahawa takat radiasi yang tiba-tiba meningkat itu disebabkan oleh radiasi dari kemalangan nuklear Fukushima I, bukan dari loji Onagawa itu sendiri. Pada 13 Mac, 20:45 UTC, IAEA mengumumkan bahawa takat radiasi di loji Onagawa pulih kepada normal.
Ketiga-tiga unitnya kekal rudum sejak bencana 11 Mac. 200 orang yang kehilangan tempat tinggal akibat tsunami berteduh di loji itu. Kejutan lanjur pada 7 April 7 merosakkan dua daripada tiga talian kuasa luaran di loji tetapi pendinginan diteruskan oleh talian yang ketiga itu.
Pada 8 April 2011, Kyodo News melaporkan kenyataan agensi nuklear bahawa berlakunya kebocoran air radioaktif yang tumpah dari kolam yang menakung rod bahan api nuklear yang terpakai.
Nippon Paint

Sejarah

Syarikat ini ditubuhkan pada tahun 1881 oleh Jujiro Moteki di bawah nama Komyosha. Pada tahun 1898 syarikat telah dinamakan Nippon Paint Manufacturing Co, Ltd. sementara dalam tahun 1927 nama syarikat berubah untuk Nippon Paint Co, Ltd.
Pada tahun 1954, Nippon Paint mewujudkan usahasama 50/50 bersama Bee Chemiicals yang dinamakan Nippon Bee Chemicals Co.,Ltd. Pada tahun 2006, ia menjadi anak syarikat milik penuh Nippon Paint.
Pada Oktober 2014 Nippon Paint telah disusun semula sebagai sebuah perusahaan induk menjalankan maklumat kumpulan pengurusan dan menggunapakai nama terkini syarikat.

Kehadiran

Nippon Paint dan anak-anak syarikatnya mempunyai kehadiran operasi di Jepun, Singapura, Malaysia, Korea Selatan, China, Hong Kong, Indonesia, Filipina, Taiwan, Thailand, Vietnam, India, Sri Lanka, Pakistan, United Kingdom, Jerman, Greece, Norway, Belanda, Lithuania, Poland, Rusia, Slovenia, Sepanyol, Bulgaria, Estonia, Itali, Amerika Syarikat, Brazil, Australia, Arab Saudi, dan Bangladesh.
Untuk mengekalkan standard perniagaan, Nippon Paint mematuhi keperluan kualiti tempatan, alam sekitar, keselamatan dan kesihatan (QEHSMS) di setiap negara yang mana ia beroperasi.
Wilayah Niigata

Geografi

Wilayah Niigata terbentang kira-kira 240 km sepanjang Laut Jepun, dari barat daya ke timur laut, dengan dataran pantai di antara pergunungan dan laut. Wilayah Niigata juga merangkumi Pulau Sado.
Disebabkan bentuknya, Wilayah Niigata sering diberi timangan "Honshū kecil." Ia dianggap tergolong dalam subkawasan Hokuriku atau Kōshin'etsu, kedua-duanya sekali adalah bahagian kawasan Chūbu.
Secara amnya, wilayah ini dibahagi kepada empat kawasan geografi: Jōetsu di selatan, Chūetsu di tengah, Kaetsu di utara, dan Pulau Sado. Muara Sungai Shinano, sungai terpanjang di Jepun, juga terletak di wilayah Niigata.
Émilie Simon (album)

Maklumat album

Album ini telah dikeluarkan dalam tiga waktu yang berbeza. Émilie Simon keluaran biasa serta keluaran 2-cakera padat telah dilancarkan pada bulan Februari 2003. Sebuah keluaran yang mengandungi CD-R pula telah dipasarkan pada bulan Disember 2003 sementara keluaran menampilkan DVD telah dikeluarkan pada bulan Julai 2006.
Album ini mempunyai lagu-lagu yang kebanyakannya dicipta oleh Émilie Simon sendiri. Walau bagaimanapun, album ini juga mengandungi sebuah lagu kulit iaitu "I Wanna Be Your Dog". Lagu tersebut pada asalnya telah dirakam oleh kumpulan rock The Stooges pada tahun 1969 untuk album sulung mereka yang bertajuk The Stooges. Selain daripada "I Wanna Be Your Dog", Émilie Simon juga telah menyanyikan semula lagu daripada kumpulan The Velvet Underground bertajuk "Femme Fatale".
Di samping itu, album ini juga mengandungi sebuah lagu ("Graines d'Etoiles") hasil kerjasama antara Émilie Simon dan seorang penyanyi Ireland, Perry Blake.

Keluaran Disember 2003

Album Émilie Simon dipasarkan semula pada Disember 2003 dengan beberapa ciri tambahan. Edisi ini, selain daripada mengandungi cakera padat keluaran piawai, juga memuatkan sebuah CD-R yang menampilkan klip-klip video serta "di sebalik tirai" dan juga runut-runut lagu versi akustik live.

Keluaran CD+DVD

Kira-kira 3 tahun kemudian, iaitu pada Julai 2006, sebuah keluaran baru bagi album Émilie Simon telah dilancarkan. Album ini mempunyai beberapa penambahan dari segi runut lagu. Senarai lagu adalah seperti berikut:
Sekolah Jenis Kebangsaan (Cina) Yeok Chee

Sejarah

Sekolah Jenis Kebangsaan (China) Yeok Chee, Baling mula ditubuhkan pada 15 Jun 1918. Pada masa itu, sekolah ini diberi nama Sekolah Rendah Yeok Chee, Baling. Bangunannya tidak lain daripada sebuah rumah papan yang kecil yang terletak di Jalan Shafiff, Baling. Penubuhan sekolah ini menjadi kenyataan setelah usaha-usaha yang dijalankan oleh pemimpin-pemimpin masyarakat kaum Tionghua seperti En.Li Yeow Tong dan En. Yi Si Tu dengan sokongan daripada En. Lim Ping Hui, En. Cheah Ching Ser dan lain-lain. En. Li Yeow Tong orang yang pertama dilantik sebagai Pengerusi Lembaga Pengurus Sekolah. Bilangan murid pada masa itu ialah. En.Lim Har Sen juga bertugas sebagai guru dan kerani. Begitulah keadaannya apabila sekolah Yeok Chee dimulakan.
Pada tahun 1923, air sungai yang sudah melampaui tebingnya telah memusnahkan bangunan sekolah itu. Aktibatnya, sebuah garaj disewa dan dijadikan sekolah untuk menampung murid-murid yang meningkat lebih daripada 40 orang. Pada tahun 1925, En. Li Yeow Tong, En. Yi Si Tu dan lain-lain bercadang membeli sebuah rumah lagi untuk menampung pelajar-pelajar yang bilangannya semakin meningkat. Cadangan ini disambut baik dan wang dikumpul hasil daripada penduduk-penduduk tempatan yang bertambah semakin ramai. Sebelah rumah dibeli dan dijadikan bilik darjah.
Antara tahun 1926 dan 1941, pentadbiran sekolah diuruskan oleh guru besar seperti En. Tong Sik Yew, En. Tang Ting Kwang, En. Shi Reng Chao, En. Low Sik Ling, En. Tan Chao Chuan, En. Tan Chai Soon, En. Wong Tang Yang dan En. Tong Chi Hoon.
Pada tahun 1945, suatu mesyuarat agung dan pembantu-pembantu sekolah diadakan dan En. Fan Sing Koon dilantik sebagai Pengerusi Lembaga Pengelola Sekolah. Pada masa itu, bilangan murid telah meningkat kepada 180 orang dan bilangan guru ialah seramai enam orang. Guru Besar pada masa itu ialah En. Tong Chi Yoon.
Apabila sekolah diuruskan oleh Guru Besar En. Lim Chi Choon pada tahun 1955, bilangan murid ialah lebih kurang 300 orang. Selepas itu, En Ong Ching Pu dilantik sebagai Guru Besar pada tahun 1957. Setahun kemudian, Sekolah Sin Min, Pulai diterima sebagai sekolah cawangan. Semasa En. Low Chin Chuan dilantik sebagai Guru Besar, sekolah berjalan dalam dua sesi iaitu sesi pagi dan petang. Perubahan besar telah berlaku apabila En. Siew Diong Choong dilantik sebagai Guru Besar menggantikan tempat Guru Besar Low Chin Chuan yang bersara pada tahun 1969. Bangunan sekolah baru yang menelan belanja kira-kira RM220,000 telah dibina untuk menampung bilangan murid yang semakin meningkat. Bangunan yang baru ini mempunyai bilik darjah yang cukup, sebuah perpustakaan berhawa dingin, dewan serbaguna, gelanggang bola keranjang dan gelanggang badminton.
Dlingo, Dlingo

Poskod

Poskod yang digunakan di Dlingo adalah 55783. Terdapat 6 buah desa di dalam daerah kecamatan Dlingo.
Masjid Abu Bakar As-Siddiq

Latar belakang

Masjid Abu Bakar As-Siddiq terletak di kedudukan Latitud 3 darjah, 4 minit, 2 saat Utara dan Longitud 101 darjah, 34 minit, 47 saat Timur. Arah kiblatnya adalah pada 292 darjah, 35minit, 8 saat.
Allichamps

Geografi

Sungai Blaise mengalir melalui komun.
.lv

.lv ialah domain peringkat tinggi kod negara Internet untuk Latvia.
Vijapur

Demografik 2001

Menurut bancian India pada tahun 2001, Vijapur memiliki bilangan penduduk seramai 24,805. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Vijapur memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 57% lelaki dan 43% wanita mampu membaca. 12% dari populasi berusia di bawah 6 tahun. (2001)
Command & Conquer 4: Tiberian Twilight

Gaya main

Gaya main di Command & Conquer 4 tidak mematuhi pengambilan dan penggunaan bahan-bahan dalam permainan-permainan sebelumnya di siri itu. Dalam permainan utama, pemain mesti menawan tempat kawalan di selerak peta, dan menguasai banyak lagi tempat daripada pemain musuh, menambahkan poin untuk memenangkan peperangan itu. Command & Conquer 4 menggunakan gaya main berasaskan kelas dan sesuatu elemen-elemen RPG.
Majma al-Zawa'id

Al-Zawa'id

Ketika abad-abad berlalu, beberapa penulis mula mengkompilkan koleksi sekunder hadis yang diperoleh dari koleksi utama - mereka yang isnad yang menyambungkan hadis yang mereka masukkan ke sumber mereka. Satu kaedah komposisi karya-karya ini adalah al-zawa'id, pengekstrakan dari mana-mana hadis 'unik' yang terdapat dalam satu koleksi tetapi tidak di dalam satu lagi. Yang paling biasa, hadith satu koleksi akan diekstrak yang tidak terdapat dalam enam koleksi hadis kanunik.

Majmu al-Zawa'id

Majma al-Zawa'id adalah contoh utama metodologi al-zawa'id kompilasi hadis. Ia mengandungi hadith yang diekstrak daripada Musnad Ahmad ibn Hanbal, Musnad oleh Abu Ya'la al-Mawsili, Musnad Abu Bakr al-Bazzar, dan tiga koleksi al-Tabarani : Al-Mu'jam al-Kabir, Al-Mu'jam Al-Awsat dan Al-Mu'jam As-Saghir . Hadith yang dikumpulkan oleh al-Haythami adalah yang tidak terdapat dalam enam hadis kanunik yang sahih : Sahih Bukhari, Sahih Muslim, Sunan al-Sughra, Sunan Abu Dawood, Sunan al-Tirmidhi dan Sunan Ibn Majah . 
Ia dianggap menengah kerana ia dikumpulkan dari koleksi hadith sebelumnya dan tidak termasuk hadis isnad. Walaupun buku-buku sumbernya terutamanya disusun sebagai musnad, Majma 'al-Zawa'id disusun mengikut cara pengumpulan sunan - oleh tajuk-tajuk bab topikal yang berkaitan dengan perundangan. Penulis memberikan ulasan keaslian setiap hadis dan menilai beberapa perawi. Walau bagaimanapun, beliau dianggap agak lemah dalam keputusannya berdasarkan hadis yang diminati beliau.

Pujian

Al-Kattani menggambarkan al-Majma al-Zawa'id sebagai "dari buku hadith yang paling bermanfaat, atau sebaliknya, tidak ada buku yang sebanding dengannya dan sebandingnya belum dikarang."
Panama Papers

Panama Papers ("Dokumen-Dokumen Panama") terdiri daripada 11.5 juta dokumen tertiris yang memperincikan maklumat-maklumat kewangan dan guaman lebih daripada 214,488 badan luar pesisir. Dokumen-dokumen ini - di mana sebahagian daripadanya muncul seawal tahun 1970-an - dihasilkan, dan kemudiannya diperolehi daripada sebuah firma perundangan dan pembekal perkhidmatan korporat Panama bernama Mossack Fonseca. Pembocoran dokumen berlaku pada tahun 2015 oleh seorang pemberi maklumat awanama.
Dokumen-dokumen ini mengandungi maklumat kewangan peribadi mengenai individu dan pegawai kerajaan kaya yang sebelum ini dirahsiakan daripada pengetahuan am. Meskipun badan perniagaan luar pesisir adalah sah di sisi undang-undang, para wartawan mendapati sebahagian daripada perbadanan kekerang (shell corporation) milik Mossack Fonseca telah digunakan untuk tujuan haram termasuk penipuan, pengelakan cukai dan mengelak sekatan antarabangsa.
Dokumen-dokumen ini dibocorkan seorang pemberi maklumat awanama kepada wartawan akhbar Jerman Süddeutsche Zeitung (SZ) bernama Bestian Obermayer. "Saya hidup dalam bahaya", dia berkata pada mereka. Dalam suatu kenyataan yang diberikan pada 6 Mei, John Doe memberi sebab ketaksamaan pendapatan sebagai alasan dia bertindak demikian, dan berkata dia bocor dokumen-dokumen "hanya kerana saya begitu memahami kandungan dokumen sehingga menyedari sejauh mana ketidakadilan mereka yang digambarkan". Dia berkata yang dia tidak pernah bekerja untuk mana-mana kerajaan atau agensi perisikan dan menyatakan kesediaan untuk membantu pendakwa jika diberikan imuniti dari penuntutan. Selepas akhbar SZ mengesahkan kenyataan itu datangnya daripada sumber dokumen Panama ini, Konsortium Wartawan Penyelidik Antarabangsa (ICIJ) menerbitkan dokumen-dokumen ini secara penuhnya dalam laman sesawang mereka.
Azmi Salleh

Pihak Imigresen Filipina menahan operator pelancongan Malaysia Azmi Salleh ( tahun 42) pada 8 Feb 2002 di Lapangan terbang Antarabangsa Ninoy Aquino , Manila kerana disyaki mempunyai kaitan dengan rangkaian pengganas Al-Qaeda. Sebanyak 104 pasport, telefon selular dan lebih US$50,000 tunai dirampas daripadanya.
Beliau telah melanggar undang-undang kastam dan imigresen dan dihantar pulang kerana bekerja di Filipina tanpa permit.
Jurucakap Imigresen Raymond Salting memberitahu , perintah itu yang ditandatangani oleh ketua Imigresen Andrea Domingo, disampaikan kepada Kedutaan Malaysia sebagai sebahagian daripada protokol.
Pihak kastam tidak mengenakan dakwaan mengenai pencabulan undang-undang kastam ke atas Azmi kerana cuba membawa keluar US$50,000 dalam bentuk mata wang asing.Mengikut undang-undang sedia ada, seseorang hanya dibenarkan membawa keluar US$10,000.
Bagaimanapun siasatan mendapati Azmi Salleh berada di Manila bagi mendapatkan visa untuk rakyat Malaysia menunaikan haji di Mekah dan beliau menafikan ada kaitan dengan Al-Qaeda.Kes terhadap Azmi hanya membabitkan undang-undang Imigresen, kerana cubaan mendapatkan visa bagi pihak pelanggannya di Malaysia tanpa permit, di Manila.
Azmi merupakan pengusaha pelancongan .Isterinya Jelima Mat Wahid, 38, berada di rumahnya di Kampung Sena Rendang, Marang, Terengganu.
Nadya Syahera

Kehidupan peribadi

Nadya Syahera dilahirkan di Kuala Nerang, Kedah dan dibesarkan di Alor Setar. Beliau berkahwin dengan Hafizul "Fizul" Nawi pada 25 September 2015 selepas berkenalan di Facebook dan dikurniakan dua anak hasil perkongsian hidup mereka. Anak sulungnya, Aleena Rose dilahirkan pada 1 Mac 2017. Pada 7 Februari 2018, beliau selamat melahirkan cahaya mata keduanya, Mohamad Dayyan.
Pada 18 Julai 2019, restoran milik suami beliau di Seksyen 7, Shah Alam terbakar kira-kira jam 10 malam. Nadya sebelum ini dilaporkan pernah mendedahkan kecurangan suaminya yang didakwa membuat undian di Instastory berhubung nasib rumah tangga mereka.

Kerjaya

Sebelum memulakan kerjaya lakonan, Nadya Syahera terlebih dahulu memulakan kerjaya awalnya sebagai peragawati busana Muslimah, dan pernah menjadi pengacara rancangan televisyen berkonsepkan fesyen dan hiburan.
Sejak itu, beliau mula serius menceburi bidang lakonan, beliau membintangi telefilem Aku Bukan Haji di TV AlHijrah yang mana beliau digandingkan bersama Ashraf Muslim. Namun, beliau membuat keputusan untuk berhenti berlakon kerana malu dengan lakonannya selepas telefilem itu ditayangkan. Beliau kembali berlakon dengan muncul dalam beberapa drama TV termasuk Isteri Separuh Masa lakonan Emma Maembong dan Aiman Hakim Ridza.
Beliau diberi kepercayaan oleh Michael Ang bagi membintangi drama Dia Semanis Honey yang dibintangi oleh Siti Nordiana dan Alif Satar. Nadya muncul bersama Hisyam Hamid dan Amira Othman dalam drama Abang Bomba I Love You, beliau memegang watak sebagai Mawar.

Kesihatan

Pada Ogos 2016, Nadya berehat sementara dari kerjaya lakonannya. Beliau disahkan menghidap penyakit bengkak kelenjar atau cyst dan mula menjalani pembedahan. Penyakit tersebut membuatkan berat badannya menurun sebanyak 7kg.

Kontroversi

Beliau mula bertudung pada 2014 dan dikecam banyak pihak kerana membawa reputasi buruk kepada golongan wanita bertudung melalui watak antagonis lakonannya dalam Dia Semanis Honey yang tampak wanita baik tetapi penuh muslihat.
Isimu Raya

Poskod

Poskod yang digunakan di Isimu Raya adalah 96251. Terdapat 15 buah desa di dalam daerah kecamatan Tibawa.
Pejambon, Sumber

Poskod

Poskod yang digunakan di Pejambon adalah 45611. Terdapat buah desa di dalam daerah kecamatan Sumber.